Ilesia de Sant Vicent Mártir d'Albelda

A ilesia de Sant Vicent Mártir d'Albelda (en catalán Església de Sant Vicent Màrtir) ye una lesia y antiga colechiata catolica que se troba en Albelda (Litera, Aragón).

 Historia 
I habió un templo d'estilo romanico adedicau a sant Vicent situau probablement en a carrera Mayor. Ye a meyaus d'o sieglo XVI cuan se decide construyir l'actual ilesia, de mayors dimensions.

Ye nombrada colechiata en l'anyo 1560 a traviés d'una bula apostolica d'o Papa Pío IV, contando asinas con su correspondient capítol de canonches, beneficiaus y sacerdotes. Estió alavez una d'as cuatre colechiatas que i heba en o bispau de Leida en a zona oriental d'a provincia de Uesca chunto con as de Roda, Monzón y Tamarit. Dimpués d'a desamortización de 1841, en l'anyo 1851 pierde o títol de colechiata pasando a estar ilesia parroquial.

Como atros edificios catolicos sofrió grans perdidas materials mientres a Guerra Civil desapareixindo muitos d'os suyos tesoros liturchicos.

Descripción
Se tracta d'un edificio de piedra picada que constituye un sobrebuen eixemplo d'o gotico aragonés tardano con patrons d'o gotico mediterranio. Ye formau d'un unica nau cubierta con vuelta de crucería adornada con polius medallons. A cada costau i hai cuatre capiellas situadas entre os contrafuertes.

A torre se troba adosada a la suya cabecera, que tiene forma poligonal. A planta d'a torre ye cuadrada en a parti inferior y octogonal en la superior. O portegau ye adosau a os piez d'a ilesia y conta con una puerta en arco de meyo punto, con un oculo sobre ella y un frontón.

Destaca tamién l'actual abadía, que se troba annexa a la parroquia y que fue construyida en ladriello entre os sieglos XVII y XVIII.

Vinclos externos
  Ficha en gcatholic.org
  La antigua Colegiata de San Vicente de Albelda. Via Vicentius

Albelda
Vicent Mártir d'Albelda
Vicent Mártir d'Albelda
Vicent Mártir d'Albelda
Vicent Mártir d'Albelda
Albelda
Vicent Mártir d'Albelda
Categoría:Molimentos d'Albelda